Garniniai

Garniniai (Ardeidae) – irklakojinių (Pelecaniformes) paukščių šeima. Paplitę visuose žemynuose, išskyrus Antarktidą. Biotopas – ežerų, upių pakrantės, pelkės, tvenkiniai, pajūriai.

Vidutinio dydžio ir dideli neplaukiojantys vandens paukščiai. Spalvinis lytinis dimorfizmas  dažniausiai neryškus. Kūnas yra siauras, ištįsęs. Kaklas ilgas. Snapas ilgas, tiesus. Antsnapio ir posnapio kraštai yra aštrūsMačionis, Algirdas. Stuburinių zoologija. Vilnius: Mokslas, 1989, 222–223 p. ISBN 5-420-00277-9.. Šnervės be pertvaros. Kojos ilgos. Kojų pirštai ilgi, nagai aštrūs, vidurinio piršto nagas yra dantytas. Krūtinės srityje ir kūno šonuose yra pudrinės plunksnos, kurių galai nuolat nutrupaIvanauskas, Tadas. Pasaulio paukščiai. Vilnius: Vaga, 1981 (antras papildytas leidimas), 35 p. . Jas šukuodami dantytu nagu, apibarsto plunksnas pudra, kuri iš dalies saugo jas nuo sušlapimoAutorių kolektyvas. Lietuvos fauna. Paukščiai . Vilnius: Mokslas, 1990, 1 tomas 41 p. ISBN 5-420-00422-4..

Minta gyvūniniu maistu, dažniausiai žuvimi. Grobio tyko seklumose. Daugelis aktyvūs sutemose ir naktįMačionis, Algirdas. Stuburinių zoologija. Vilnius: Mokslas, 1989, 222–223 p. ISBN 5-420-00277-9..

Dažniausiai peri kolonijomis, rečiau pavienėmis poromis. Lizdavietės – medžiai, krūmai ir nendrynai. Dėtyje 2 – 5 melsvi arba žalsvi kiaušiniai. Peri abu tėvai. Inkubacija 16 – 30 dienų. Išsiritę jaunikliai pliki, akių vokai silpnai prasivėręAutorių kolektyvas. Lietuvos fauna. Paukščiai . Vilnius: Mokslas, 1990, 1 tomas 41 p. ISBN 5-420-00422-4.. Skraidyti pradeda 4–8 savaičių. Lytiškai subręsta 2–3 metų.

Lietuvoje aptinkamos šios rūšys:
 Pilkasis garnys (Ardea cinerea)
 Purpurinis garnys (Ardea purpurea)
 Didysis baublys (Botaurus stellaris). Rūšis įrašyta į Lietuvos raudonąją knygą.
 Ibiškasis garnys (Bubulcus ibis)
 Didysis baltasis garnys (Egretta alba, sin. Ardea alba, Casmerodius albus)
 Mažasis baltasis garnys (Egretta garzetta)
 Mažasis baublys (Ixobrychus minutus). Įrašyta į Lietuvos raudonąją knygą.
 Naktikovas (Nycticorax nycticorax)

 Sistematika 
Šeimoje yra 62 rūšys:

Pošeimis Tigrisomatinae
 Laivasnapiai (Cochlearius)
 Laivasnapis (Cochlearius cochlearius)
 Tigriniai garniai (Tigrisoma)
 Plikagerklis garnys (Tigrisoma mexicanum)
 Dryžasis tigrinis garnys (Tigrisoma fasciatum)
 Marmurinis tigrinis garnys (Tigrisoma lineatum)
 Tigriornis
 Afrikinis garnys (Tigriornis leucolophus)
 Miškiniai baubliai (Zonerodius)
 Miškinis baublys (Zonerodius heliosylus)

Pošeimis Botaurinae
 Zebriniai baubliai (Zebrilus)
 Zebrinis baublys (Zebrilus undulatus)
 Mažieji baubliai (Ixobrychus)
 Mažasis baublys (Ixobrychus minutus)
 Cinamoninis baublys (Ixobrychus cinnamomeus)
 Dryžanugaris baublys (Ixobrychus involucris)
 Nykštukinis baublys (Ixobrychus exilis)
 Kininis baublys (Ixobrychus sinensis)
 Šrenko baublys (Ixobrychus eurhythmus)
 Afrikinis nykštukinis baublys (Ixobrychus sturmii)
 Mangrovinis baublys (Ixobrychus flavicollis)
 Tikrieji baubliai (Botaurus)
 Amerikinis baublys (Botaurus lentiginosa).
 Didysis baublys (Botaurus stellaris)
 Pietų Amerikos baublys (Botaurus pinnatus)
 Australinis baublys (Botaurus poiciloptilus)

Pošeimis Ardeinae
 Naktikovai (Nycticorax)
 Geltongalvis naktikovas (Nycticorax violaceus)
 Naktikovas (Nycticorax nycticorax)
 Baltašonis naktikovis (Nycticorax leuconotus)
 Kaledoninis naktikovis (Nycticorax caledonicus)
 Trumpasnapiai miškiniai naktikovai (Gorsachius)
 Karališkasis baublys (Gorsachius magnificus)
 Japoninis baublys (Gorsachius goisagi)
 Malajinis baublys (Gorsachius melanolophus)
 Žalieji naktikovai (Butorides)
 Žalsvasis naktikovas (Butorides virescens)
 Žaliasis naktikovas (Butorides striatus)
 Garniai agamos (Agamia)
 Agamija (Agamia agami)
 Pietiniai naktikovai (Pilherodius)
 Pietų Amerikos naktikovis (Pilherodius pileatus)
 Tvenkininiai garniai (Ardeola)
 Mangrovinis kūdrinis garnys (Ardeola grayii)
 Geltonasis garnys (Ardeola ralloides)
 Baltasparnis garnys (Ardeola bacchus)
 Javinis kūdrinis garnys (Ardeola speciosa)
 Madagaskarinis kūdrinis garnys (Ardeola idae)
 Rudapilvis kūdrinis garnys (Ardeola rufiventris)
 Ibiškieji garniai (Bubulcus)
 Ibiškasis garnys (Bubulcus ibis)
 Tikrieji garniai (Ardea)
 Didysis pilkasis garnys (Ardea herodias)
 Pilkasis garnys (Ardea cinerea)
 Didysis garnys (Ardea goliath)
 Pietų Amerikos garnys (Ardea cocoi)
 Vandenyninis garnys (Ardea pacifica)
 Juodagalvis garnys (Ardea melanocephala)
 Madagaskarinis garnys (Ardea humbloti)
 Baltapilvis garnys (Ardea insignis)
 Stambiasnapis garnys (Ardea sumatrana)
 Purpurinis garnys, (Ardea purpurea)
 Didysis baltasis garnys (Ardea alba)
 Keršasis garnys (Ardea picata)
 Vidutinis baltasis garnys (Ardea intermedia)
 Švilpiančiosios gervės (Syrigma)
 Švilpiančioji gervė (Syrigma sibilatrix)
 Baltieji garniai (Egretta)
 Mažasis baltasis garnys (Egretta garzetta)
 Snieginis garnys (Egretta thula)
 Rausvasis garnys (Egretta rufescens)
 Skalūninis garnys (Egretta vinaceigula)
 Juodasis garnys (Egretta ardesiaca)
 Trispalvis garnys (Egretta tricolor)
 Baltaskruostis garnys (Egretta novaehollandiae)
 Mažasis melsvasis garnys (Egretta caerulea)
 Vandenynis rifinis garnys (Egretta sacra)
 Krantinis garnys (Egretta gularis)
 Kininis garnys (Egretta eulophotes)

 Šaltiniai